recursal/SuperWikiNEXT-32B huggingface dataset:
**கோண்மா நெடுங்கோட்டனார்** சங்ககாலப் புலவர்களில் ஒருவர். அவரது பாடல் சங்கநூல் தொகுப்பில் ஒன்றே ஒன்று உள்ளது. அது நற்றிணை 40 எண்ணுள்ள பாடல்.

கோண்மா நெடுங்கோடு

புலவர் பெயர் விளக்கம்
---------------------

* பாடற் பொருளால் பெயர் பெற்ற புலவர்

ஏறு தழுவிக், கொள்ளப்படும் காளைகள் 'கோண்மா'(கோள் மா) எனப்படும். அதன் கொம்பு என்ன செய்யும்? தழுவுவோரைக் குத்துமல்லவா? அதுபோலக் கணவணின் செயல் மனைவியைக் குத்துவதாக அமைந்துள்ளதைப் பாடலில் காணலாம். இப்படிப்பட்ட செய்தியைப் பாடலாக்கிச் சொன்னதால் பாடற்பொருளை மையமாகக் கொண்டு இவருக்குப் பெயரிட்டுள்ளனர்.

பாடல் சொல்லும் செய்தி
---------------------

மனைவி மகனைப் பெற்றிருக்கிறாள். இந்த மகிழ்வைக் கணவன் பரத்தையிடம் பகிர்ந்துகொள்கிறான். (இது தவறு அல்லவா? இதனைக் குத்திக் காட்டிச் சொல்வதுதான் 'கோண்மா நெடுங்கோடு')

### பழக்க வழக்கம் (வீட்டில் குழந்தை பிறந்திருக்கும்போது நிகழ்வன)

* வீட்டில் கட்டப்பட்டிருக்கும் பெரிய மணி அடிக்கப்படும்.
* வீட்டு முற்றத்தில் மணல் பரப்பப்படும்.
* அங்குப் பந்தல் போடப்படும்.
* பந்தலில் பாணன் (பாட்டுப் பாடிக்கொண்டு) காவல் இருப்பான்.
* மற்றொரு பக்கத்தில் 'திருந்திழை'(தாலி, மங்கல நாண்) அணிந்த மகளிர் விரிச்சி நிகழ்வுக்காகக் காத்திருப்பர்.
* மணம் கமழும் மெத்தையில் பிறந்த மகன் செவிலியுடன் உறங்குவான்.
* பெற்ற தாய் கண்ணை மூடிக்கொண்டு உறங்குவாள்.
* தாயை ஐயவி என்னும் கடுகு எண்ணெய் தேய்த்துக் குளிப்பாட்டித் தூங்க வைத்திருப்பார்கள்.
* உறங்கும்போது அவளது உடம்பில் பசுநெய் தடவப்பட்டிருக்கும்.

### பரத்தையின் பெருமித மொழி

வீட்டில் மனைவிக்குத் தன் குழந்தை பிறந்திருக்கிறது. கணவன் கள்வன் போல வீட்டை விட்டு அகன்று பரத்தை இல்லம் சென்றுள்ளான். (அவன் தனக்குக் குழந்தை பிறந்துள்ள மகிழ்வைப் பரத்தையோடு பகிர்ந்துகொள்கிறான்.) இந்தச் செய்தியைக் குழந்தை பெற்ற தாயின் சுற்றத்தார் கேட்கும்படி பரத்தை கூறுகிறாள்.
பெரிய பிரித்தானியாவின் நத்தார் வான்கடிதத்தாள் (1967ல் வெளியிடப்பட்ட இரண்டில் ஒன்று)
**வான்கடிதத்தாள்** என்பது, வானஞ்சல் ஊடாக அனுப்புவதற்குரிய கடிதம் எழுதுவதற்கான மிக மெல்லிய, எடை குறைவான மடித்து ஒட்டும்வகையில் வடிவமைக்கப்பட்ட தாள் ஆகும். இதில் தனியான கடித உறை எதுவும் கிடையாது. சலுகைக் கட்டணத்தில் வெளிநாடுகளுக்கு அனுப்பப்படுவதால், இதற்குள் வேறு எதையும் வைத்து அனுப்புவதைப் பெரும்பாலான அஞ்சல் நிர்வாகங்கள் ஏற்றுக்கொள்வதில்லை. இவ்வாறு ஏதாவது பொருளை உள்ளே வைத்து அனுப்புவதால் ஏற்படக்கூடிய விளைவுகள் குறித்த எச்சரிக்கைகள் வான்கடிதத்தாளில் அச்சிடப்பட்டிருப்பது உண்டு.

பெரும்பாலான வான்கடிதத்தாள்களில் முன்கட்டணம் செலுத்தப்பட்டதைக் காட்டும் அஞ்சல்தலை அச்சிடப்பட்டிருக்கும். இதனால் இது, அஞ்சல் எழுதுபொருள் எனக்கொள்ளப்படுவதற்கான தகுதியைப் பெறுகிறது. ஆனாலும், நியூசிலாந்து, சிம்பாப்வே, அயர்லாந்து போன்ர நாடுகள் வான்கடிதத்தாள்களை அச்சிட்ட அஞ்சல்தலை இல்லாமல் விற்கின்றன. இவ்வாறான அஞ்சல்தலை அச்சிடாத வான்கடிதத்தாள்களை அஞ்சல் நிர்வாகங்கள் மட்டுமன்றி தனியார் நிறுவனங்களும் வெளியிட முடியும். அனுப்புபவர்கள் தமது பெயரையும் முகவரியையும் பின்புறத்தில் எழுதவேண்டும்.

வரலாறு
------

வான்கடிதத்தாள்களின் பயன்பாடு இரண்டாம் உலகப் போர்க் காலத்திலேயே (1939-45) பெருமளவுக்குப் பிரபலமானது. அரச பொறியாளர்கள் பிரிவில், இராணுவ அஞ்சல் சேவையின் மத்திய கிழக்குப் பிரிவின் உதவி இயக்குனரக இருந்த லெப்டினன்ட் கர்னல் ஆர். ஈ. இவான்சு, வானஞ்சல் தேவைகளுக்காக 1/10 அவுன்சிலும் குறைந்த எடைகொண்ட கடித அட்டைகளையே பிரித்தானிய இராணுவம் பயன்படுத்த வேண்டும் என முன்மொழிந்தார். போருக்கான அரசாங்கச் செயலாளராக இருந்த சர் அந்தனி ஏடன், 1940ல் மத்திய கிழக்குக்கு வந்திருந்தபோது, அவரிடம் இவான்சு இந்த ஆலோசனையை முன்வைத்தார். அடுத்த ஆண்டு சனவரியில், ஏடன், மத்திய கிழக்குப் படையின் தலைமைத் தளபதியான ஆர்க்கிபால்ட் வேவெல், வேவெல்லின் முதல் ஏர்ல் அவர்களுக்கு இவான்சின் திட்டம்பற்றி எடுத்துரைத்தார்.

இவற்றையும் பார்க்க
------------------

* கடிதத்தாள்

மேற்கோள்கள்
-----------

1. ↑  Edward Wells (1987). *'Mailshot – A history of the Forces Postal Services'*. Defence Postal & Courier Services, London.
**சி. ஆர். கண்ணன்** (இறப்பு: ஜூலை 9, 2009, அகவை 79) முதுபெரும் பத்திரிகையாளரும் எழுத்தாளரும் ஆவார். *அபர்ணா நாயுடு* என்ற புனைப்பெயரில் பல தொடர்கதைகள், மற்றும் சிறுகதைகளை எழுதியுள்ளார்.

வாழ்க்கைக் குறிப்பு
-------------------

தமிழ்நாடு, கடலூர் மாவட்டம், மஞ்சக்குப்பத்தில் பிறந்தவர் கண்ணன். முறையாக நடனம் பயின்று, திரைப்படத் துறையின் மூலம் கலையுலக வாழ்க்கையைத் தொடங்கிய அவர், தினமணிக் கதிரில் உதவி ஆசிரியராகச் சேர்ந்து பத்திரிகையாளராக மாறியவர்.

பத்திரிகையாளர் சாவியால் அவருக்கு சூட்டப்பட்ட புனைபெயர் "அபர்ணா நாயுடு". இப்பெயரில் அவர் எழுதிய பல சிறுகதைகள் மற்றும் தொடர் கதைகள், தினமணி கதிர், கல்கி, சாவி, குங்குமம் மற்றும் பல முன்னணி இதழ்களில் வெளியாகியுள்ளன.

"சகுந்த்" என்கிற புனைபெயரில் ஓவியர் ஜெயராஜும், சி.ஆர். கண்ணனும் இணைந்து தினமணிக் கதிரில் வாராவாரம் தொடர்ந்து எழுதிய ஒரு பக்கக் கதைகள் எழுதினர். அவரது கதையான "பகடை பன்னிரண்டு" திரைப்படமாக கமலகாசன் உள்ளிட்ட முன்னணிக் கலைஞர்கள் நடிப்பில் வெளி வந்தது.

இஅவரது மொழிபெயர்ப்புச் சிறுகதைகள் "தற்கால ஜெர்மானிய சிறுகதைகள்" என்ற தொகுப்பாக வெளிவந்தன.

மறைவு
-----

சிறிது காலம் உடல் நலமின்றி இருந்த கண்ணன், சென்னை பெசன்ட் நகரிலுள்ள அவரது
வீட்டில் வியாழக்கிழமை (9/7/09) காலை உயிரிழந்தார். அவருக்கு ஒரு மகன், ஒரு மகள் உள்ளனர்.

மேற்கோள்கள்
-----------

1. ↑  பத்திரிகையாளர் சி.ஆர். கண்ணன் காலமானார்
[*தொடர்பிழந்த இணைப்பு*], தினமணி, சூலை 10, 2009
*Meleagris gallopavo*
**வான்கோழி** (*Turkey*) தரையில் வசிக்கும் பறவையினத்தைச் சேர்ந்த உயிரினமாகும். உயிரியலில் இது *ஃபாசியனிடே* (Phasianidae) என்னும் குடும்பத்தில், *மெலீங்கிரிடினே* (Meleagridinae) என்னும் துணைக்குடும்பத்தில், **மெலீகிரிஸ்** (Meleagris) என்னும் இனத்தைச் சேர்ந்தது என்பர்.

உடல் அமைப்பு
------------

இது உருவத்தில் கோழியை விடப் பெரியதாகவும், சற்று பெரிய கழுத்தும் பெரிய இறக்கைகளும், குட்டையான வாலும் உடையது. உருவத்தில் பெரியதாக இருப்பதால் இதனால் பறக்க முடியாது. வேகமாகவும் ஓடாது.

வசிப்பிடம்
----------

வான்கோழிகள் வீட்டில் வளர்க்கப்படுகின்றன. காட்டிலும் கூட்டமாக வசிக்கும்.

உணவுப்பழக்கம்
-------------

கோழிகளைப் போலவே தானியங்களையும், புழு, பூச்சிகளையும் உணவாக உட்கொள்ளும்.

வாழ்க்கைமுறை
------------

வான்கோழிகள் முட்டையிட்டு குஞ்சு பொறித்துத் தங்கள் இனத்தைப் பெருக்குகின்றன. இவை தங்களுக்கு தீங்கு (ஆபத்து) ஏற்படும் என்று உணர்ந்தால் உரத்து (சத்தமாக) ஒலியெழுப்பும்.

வகைகள்
------

* பிரான்ஸ்
* வெள்ளை ஆலந்து
* பெல்ட்ஸ்வில்லி

வெளி இணைப்புகள்
---------------

**வான்கோழி** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* Meleagris குர்லியில்
**சி. அன்பரசன்** (*C. Anbarasan*) இந்தியாவைச் சேர்ந்த ஓர் அரசியல்வாதியாவார். தமிழ்நாடு சட்டமன்றத்தில் இவர் உறுப்பினராக இருந்தார்.

அறந்தாங்கி சட்டமன்றத் தொகுதிக்கு 2000 ஆம் ஆண்டு பிப்ரவரி மாதம் நடைபெற்ற இடைத்தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். 1977 ஆம் ஆண்டு முதல் அந்தத் தொகுதியை வைத்திருந்த சட்டமன்ற உறுப்பினர் எசு.திருநாவுக்கரசுக்குப் பதிலாக இத்தொகுதி அன்பரசனுக்குக் கிடைத்தது. புதுக்கோட்டை மக்களவைத் தொகுதியில் வெற்றி பெற்றதால் .திருநாவுக்கரசு பதவி விலகினார். திருநாவுக்கரசுக்கு வழிகாட்டியாக இருந்த அன்பரசன், எம்.ஜிஆர் அண்ணா திராவிட முன்னேற்றக் கழகத்தின் வேட்பாளராகப் போட்டியிட்டார்.

சி. அன்பரசன் 2000 ஆம் ஆண்டு சூன் மாதம் 19 ஆம் தேதியன்று காலமானார்.

மேற்கோள்கள்
-----------

1. ↑  "Thirunavukkarasu's mentor triumphs". *தி இந்து* (Chennai, India). February 26, 2000. Archived from the original on நவம்பர் 4, 2012. .
2. ↑  "Tamil Nadu Legislative Assembly (Eleventh Assembly): Review 1996-2001" (PDF). Legislative Assembly of Tamil Nadu. p. 20. 2017-05-07 அன்று பார்க்கப்பட்டது.
வான்கார்ட் ஏவுகணை
முதலாவது வான்கார்ட் செய்மதி வெடித்துச் சிதறியது. (டிசம்பர் 6, 1957)
**வான்கார்ட் திட்டம்'** (*Project Vanguard*) என்பது பூமியின் சுற்றுவட்டத்துக்கு செய்மதிகளை அனுப்பும் ஐக்கிய அமெரிக்காவின் ஒரு விண்வெளித் திட்டமாகும்.

அக்டோபர் 4, 1957 இல் சோவியத் ஒன்றியம் ஸ்புட்னிக் 1 செய்மதியை திடீரென விண்ணுக்கு அனுப்பியதைத் தொடர்ந்து ஐக்கிய அமெரிக்கா தனது எக்ஸ்புளோரர் திட்டத்தை மீளப் பரிசீலிக்க ஆரம்பித்தது. இத்திட்டத்தின் படி *எக்ஸ்புளோரர் 1* என்ற விண்கலத்தை 84 நாட்களில் தயாரித்து ஜனவரி 31, 1958 இல் விண்ணுக்கு ஏவியது. ஆனாலும் இதன் வேலைகள் முடிய முன்னரே சோவியத் ஒன்றியம் தனது இரண்டாவது ஸ்புட்னிக் செய்மதியை நவம்பர் 3, 1957 இல் அனுப்பியது. இதே நேரம் டிசம்பர் 6, 1957 இல் அமெரிக்கா அனுப்பிய *வான்கார்ட் TV3* செய்மதி ஏவப்பட்ட உடனேயே வெடித்துச் சிதறிய காட்சி தொலைக்காட்சிகளில் நேரடியாக ஒளிபரப்புச் செய்யப்பட்டது விண்வெளிப் பயண ஓட்டப்பந்தயத்தில் அமெரிக்கா மிகவும் பின்தங்கி இருந்ததை உலகிற்கு அறிவித்தது.

மார்ச் 17, 1958, *வான்கார்ட் I* செய்மதி வெற்றிகரமாக அனுப்பப்பட்டது. இதுவே பூமியைச் சுற்றிவர அனுப்பப்பட்ட அமெரிக்காவின் இரண்டாவது செய்மதியும் சூரிய சக்தியில் இயங்கிய உலகின் முதலாவது செய்மதியும் ஆகும். இச்செய்மதி 152 மிமீ (6 அங்)) விட்டமும் 1.4 கிகி நிறையும் கொண்ட இச்செய்மதியை சோவியத் தலைவர் நிக்கிட்டா குருசேவ் "கிறேப் ஃபுருட் செய்மதி" என வர்ணித்தார்.

தற்போது பூமியைச் சுற்றிவரும் செய்மதிகளில் மிகப்பழமையானது வான்கார்ட் 1 ஆகும். இதற்கு முன்னார் அனுப்பப்பட்ட ஸ்புட்னிக் 1*,* ஸ்புட்னிக் 2*,* எக்ஸ்புளோரர் 1 *ஆகியன சுற்றுப்பாதையை விட்டு வெளியேறிவிட்டன.*

வான்கார்ட் பயணங்கள்
-------------------

1. வான்கார்ட் TV3 - டிசம்பர் 6, 1957 - செய்மதி ஏவப்படுகையில் வெடித்தது.
2. வான்கார்ட் 1 - மார்ச் 17, 1958 - சுற்றுப்பாதையில் பிரவேசித்தது 1.47 கிகி செய்மதி
3. வான்கார்ட் TV5 - ஏப்ரல் 28, 1958 - சுற்றுப்பாதையில் பிரவேசிக்கவில்லை 9.98 கிகி செய்மதி
4. வான்கார்ட் SLV 1 - மே 27, 1958 - சுற்றுப்பாதையில் பிரவேசிக்கவில்லை 9.98 கிகி செய்மதி
5. வான்கார்ட் SLV 2 - ஜூன் 26, 1958 - சுற்றுப்பாதையில் பிரவேசிக்கவில்லை 9.98 கிகி செய்மதி
6. வான்கார்ட் SLV 3 - செப்டம்பர் 26, 1958 - சுற்றுப்பாதையில் பிரவேசிக்கவில்லை 9.98 கிகி செய்மதி
7. வான்கார்ட் 2 - பெப்ரவரி 17, 1959 - சுற்றுப்பாதையில் பிரவேசித்தது 10.8 கிகி செய்மதி
8. வான்கார்ட் SLV 5 - ஏப்ரல் 13, 1959 - சுற்றுப்பாதையில் பிரவேசிக்கவில்லை 10.3 கிகி செய்மதி
9. வான்கார்ட் SLV 6 - ஜூன் 22, 1959 - சுற்றுப்பாதையில் பிரவேசிக்கவில்லை 9.98 கிகி செய்மதி
10. வான்கார்ட் 3 - செப்டம்பர் 18, 1959 - சுற்றுப்பாதையில் பிரவேசித்தது 22.7 கிகி செய்மதி

மேற்கோள்கள்
-----------

1. ↑  "Vanguard I - the World's Oldest Satellite Still in Orbit". Spacecraft Engineering Department, U.S. Navy. 2008-09-19 அன்று மூலம் பரணிடப்பட்டது. 2007-12-05 அன்று பார்க்கப்பட்டது.

வெளி இணைப்புகள்
---------------

* *வான்கார்ட் - ஒரு சரித்திரம்* பரணிடப்பட்டது 2018-10-07 at the வந்தவழி இயந்திரம்
**சி-25 ஆழ்குளிர் உந்துபொறி** இந்திய விண்வெளி ஆய்வு மையம் தயாரிக்கும் ஒரு உந்துபொறியாகும். சி-25 ஆழ்குளிர் உந்துபொறியானது ஜி. எஸ். எல். வி மார்க் III ராக்கெட்டின் ஒரு பகுதியாக விளங்குகிறது. இது திரவ ஐட்ரசன் மற்றும் திரவ ஆக்சிசன் ஆகிய எரிபொருள்களைக் கொண்டு இயங்குகின்றது. இது 25 டன் எடை எரிபொருளைக் கொண்டது. இது ஏற்கனவே சோதனைச் செய்யப்பட்டு தகுதிப்படுத்தப்பட்ட ஜி. எஸ். எல். வி மார்க் II யின் மூன்றாம் நிலையில் பயன்படுத்தப் படுகின்ற ஆழ்குளிர் உந்துபொறியை விட அதிக ஆற்றல் வாய்ந்தது.

ஜிஎஸ்எல்வி மார்க் III ராக்கெட்
------------------------------

இந்த இராக்கெட் 5000 கிலோ எடையுடன் செயற்கைகோள்களை விண்ணிற்கு அனுப்புவதற்கு தயாரிக்கப்பட்டு வருகிறது. இதில் 

1. இரண்டு 200 டன் திட ஏரிபொருள் உந்து பகுதிகள் (S -200 Solid Motor)
2. ஒரு திரவ உந்து பகுதி (L 110 Liquid stage)
3. ஒரு 25 டன் உந்து விசை கொண்ட ஆழ்குளிர் உந்துபொறி பகுதி (C-25 Cryogenic stage)

ஆகியவற்றை கொண்டு வடிவமைக்கப்பட்டு வருகிறது. இதில் திட திரவ எரிபொருள்களைக் கொண்டு பகுதிகள் வடிவமைக்கப்பட்டு, சோதனை செய்யப்பட்டுத் தகுதிபடுத்தப்பட்டுள்ளது. தற்போது சி-25 எனப்படும் ஆழ்குளிர் உந்துபொறி வடிவமைப்பு நடைபெற்று வருகின்றது.

ஆழ்குளிர் உந்துபொறி
-------------------

இது 20 டன் உந்து விசையை கொடுக்க வல்ல ஒரு இராக்கெட் பொறி. இதை C-25 என்றும் அழைப்பர். 25 என்ற எண் அதில் உள்ள திரவத்தின் எடையை குறிக்கும். இது திரவ ஐட்ரசனாலும் திரவ நைட்ரசனாலும் இயங்குகின்றது.

முக்கிய பாகங்கள்
----------------

* உந்து அறை (Thrust Chamber)
* வாயு உற்பத்தியாக்கி (Gas Generator)
* LOX & LH2 pump
* தூண்டி (Igniter)
* கட்டுப்பாட்டு உறுப்புகள் (Control components )
* Pyro devices
* உந்து & கலவை விகிதக் கட்டுப்பாட்டு உறுப்புகள் (Thrust & Mixture Ratio Control components)
* நீர்மச் சுற்றுகள் (Fluid circuits)

உந்து அறை உள்ள முக்கிய பாகங்கள்
-------------------------------

* எரி அறை (Combustion chamber)
* ஒருங்கும் விரியும் தூம்பு (Convergent divergent nozzle)
* செலுத்தி (Injection)
* எரிபொருள் வருவழி (Propellant inlet)

உந்து அறை
---------

இந்த எரி அறை (Combustion Chamber) அதிக அழுத்தத்தையும் அதிக வெப்பத்தையும் தாங்கும் அளவில் வடிவமைக்கப்பட்டுள்ளது. இந்திய விண்வெளித்துறையில் உள்ள திரவ இயக்க திட்ட மையம், வலியமலா என்ற இடத்தில் இவ்வுந்து பொறி வடிவமைக்கப்பட்டது. முதல் உந்து பொறி கோட்ரெச் மற்றும் மதார் குழுமத்தால் உருவாக்கப்பட்டது. தற்போது இது சோதனைக்கு தயாராக உள்ளது. இதைச் சோதனை செய்வதற்கு தேவையான உள்கட்டமைப்புகள் திரவ இயக்க திட்ட மையம், மகேந்திரகிரியில் உருவாக்கப்பட்டு வருகின்றது.

ஆய்வுத் தளம்
------------

இதன் முதல் சோதனையனது திரவ உந்துகை அமைப்பு மையம், மகேந்திரகிரியில் உள்ள சோதனை சாலையில் வைத்து பரிசோதிக்க முடிவு செய்யப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-08-11 அன்று மூலம் பரணிடப்பட்டது. 2010-11-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2010-12-13 அன்று மூலம் பரணிடப்பட்டது. 2010-11-12 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2010-11-30 அன்று மூலம் பரணிடப்பட்டது. 2010-11-12 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2010-11-29 அன்று மூலம் பரணிடப்பட்டது. 2010-11-12 அன்று பார்க்கப்பட்டது.

வெளி இணைப்புகள்
---------------

* வெற்றிப் பாதையில் இந்திய கிரையோஜெனிக் எஞ்சின்
**சூடானிய உறவுமுறைப் பெயரிடல் வகை** தற்காலத்தில் சூடானை அண்டியுள்ள ஆப்பிரிக்கக் கண்டப் பகுதிகளில் காணப்படுகின்றது. இம்முறையைக் கடைப்பிடிக்கின்ற சமுதாயங்கள் பொதுவாகத் தந்தைவழி மரபுமுறைச் சமுதாயங்களாகவும், பெருமளவு படிமுறையமைப்பைக் கொண்டனவாகவும் உள்ளன. பண்டைய ஐரோப்பாவிலும் இன்று வேறு முறைகளைக் கடைப்பிடிக்கும் பல சமுதாயங்களில் சூடானிய முறை பயன்படுத்தப்பட்டு வந்ததையும் அறிய முடிகின்றது. இன்று இறந்த மொழியாக உள்ள இலத்தீன், பழைய ஆங்கிலம் என்பன இதற்கு எடுத்துக்காட்டுகளாகும். 

 உறவுமுறைகளுக்குப் பெயரிடும் ஆறு முறைகளில் ஒன்றான சூடானிய முறையை விளக்கும் படம்.
பெற்றோரின் தலைமுறையைச் சேர்ந்த தந்தை, தாய், தந்தையின் சகோதரர்கள், தாயின் சகோதரர்கள், தந்தையின் சகோதரிகள், தாயின் சகோதரிகள் ஆகிய ஆறு வகை உறவுமுறைகளும், பேசுனரின் தலைமுறையைச் சேர்ந்த சகோதரர்கள், சகோதரிகள், தந்தையின் சகோதரர்களின் பையன்கள் (மகன்கள்}, தந்தையின் சகோதரரின் பெண்கள், தந்தையின் சகோதரியின் பையன்கள், (மகள்கள்), தந்தையின் சகோதரியின் பெண்கள், தாயின் சகோதரர்களின் பையன்கள் (மகன்கள்}, தாயின் சகோதரரின் பெண்கள், தாயின் சகோதரியின் பையன்கள், (மகள்கள்), தாயின் சகோதரியின் பெண்கள் ஆகிய 10 வகை உறவுமுறைகளும் சேர்ந்த 16 வித உறவுமுறைகளுக்கும் தனித்தனி உறவுப்பெயர்கள் இருப்பதே சூடானிய முறையின் சிறப்பு அம்சமாகும்.

இவற்றையும் பார்க்கவும்
----------------------

* உறவுமுறைப் பெயரிடல் வகைகள்
கீழே சில சி++ நிரலாக்கல் எடுத்துக்காட்டுகள் தரப்பட்டுள்ளன. இவை இலவச போர்லாண்ட் சி++ 5.5 கட்டளை இருமமாக்கியில் (Borland C++ Command Line Compiler) இல் சோதிக்கப்பட்டவை. 

சி++ நிரலானது ஹெடர் கோப்புக்களைக் கொண்டுள்ளது இவற்றை நிரலில் சேர்ப்பதற்கு.
  
#include <iostream>
  
using namespace std;

கவனிக்கவும் சி++ பழைய நிரல்களில் சீர்தரமாக இருமமாக்கிகளில் வரும் தலைப்புக் கோப்புக்களைச் சேர்பதற்கு   
#include <iostrams.h> என்றவாறும் நிரலாக்கர்கள் உருவாக்கிய தலைப்புகளைச் சேர்ப்பதற்கு #include "programmercreated.h" என்றவாறு சேர்ப்பதே பழைய நிரல்லாக்க வழமையாகும். இவை பழைய நிரல்களை வாசித்துப் புதிய நிரல்களாக மாற்றப் பயனபடுத்தலாம்.

### ஹலோ உலகமே நிரல்

#include <iostream>
  
using namespace std;
  
int main()
  
{
  
cout <<"Hello C++ World";
  
}

இதில் cout என்பது முனைய (Console) வெளிப்பாடாகும். முனையங்கள் விசைப்பலகையும் கணினித் திரையும் ஆகும். ஆகவே இந்நிரலாக்கத்தில் வெளியீடானது கணினித் திரையில் காண்பிக்கப்படுகின்றது. லினக்ஸ் இயக்கு தள முனையங்களில் தமிழிலும் எழுத்துக்கள் உடைந்தவாறு வெளியீடுகளைக் காட்டலாம் என்றாலும் விண்டோஸ் கட்டளையகத்தில் (Commmand Prompt) தமிழ் உட்பட இந்திய மொழிகளை இன்று வரை ஆதரிக்காததால் தமிழ் எழுத்துக்களை கட்டளையகத்தில் காட்ட முடியாது.

இவற்றையும் பார்க்கவும்
----------------------

* ரேபோ சி++
அறிமுகம்
--------

**பெற்றோசோ தமிழ் வித்தியாலயம்** மத்திய மாகாணத்தில் நுவரெலியா மாவட்டத்தில் ஹட்டன் வலயத்தில் அமைந்துள்ளது. பொகவந்தலாவை நகரத்தில் இருந்து பலாங்கொடை பாதையில் சுமார் எட்டு கிலோமீற்றர் தூரத்தில் பெற்றோசோ தோட்டத்தின் அருகாமையில் இப்பாடசாலை அமைந்துள்ளது.கலவன் பாடசாலையாக காணப்படும் இப்பாடசாலையில் ஆண்களும், பெண்களுமாக சுமார் 350 மாணவர்கள் கல்வி கற்கின்றனர். அதிபர் உட்பட 17 ஆசிரியர்கள் தற்போது (2017ல்) கடமைப்புரிகின்றனர். தரம் ஒன்று முதல் தரம் பதினொன்று வரையிலான வகுப்புக்கள் இப்பாடசாலையில் காணப்படுகின்றன.

வரலாறு
------

இப்பாடசலை 1925ஆம் ஆண்டு ஆரம்பிக்கப்பட்டதாக கூறப்பட்டாலும் அதற்கான எழுத்தாவணங்கள் கிடைக்கவில்லை. ஆரம்பத்தில் இப்பாடசாலையில் தரம் ஐந்துவரையான வகுப்புக்கள் இருந்ததாகக் கூறப்படுகின்றது. படிப்படியாக முன்னேற்றம் கண்டு இன்று க.பொ.த சாதாரண தரம் வரை வகுப்புக்கள் நடைபெறுகின்றது.

இவர்களது கல்வி நடவடிக்கைளைப் பார்வையிடுவதற்கு கல்வி அதிகாரிகளாக இன்ஸ்பெக்டர்கள் காணப்பட்டனர். பரீட்சையின் போது வருகைத்தரும் அதிகாரிகள் பல்வேறு வினாக்களை வினவுவதன் மூலம் மாணவர்களின் சித்தி பெறுபேற்றினைத் தீர்மானிப்பர். இவ்வாறு அன்றையக் கால கல்வி நடவடிக்கைகள் காணப்பட்டன. மாணவர்களை ஒவ்வொரு வீடாக சென்று மாணவர்களை பாடசாலைக்கு அழைத்துவந்து அவர்களது கல்வி நடவடிக்கைகள் தொடங்கப்பட்டன. ஒரு கட்டிடத்தில் இயங்கிய இப்பாடசாலைக்கு சீடா செயற்றிட்டத்தினால் 1992ம் ஆண்டு மேலும் ஒரு கட்டிடம் அமைத்துக் கொடுக்கப்பட்டுள்ளது. 2010ம் ஆண்டு இப்பாடசாலைக்கு ஒரு கனிணி அறை அமைக்கப்பட்டுள்ளது. 2013ஆம் ஆண்டு இப்பாடசாலைக்கு ஒரு புதிய கட்டிடம் கிடைத்துள்ளது.

கடமையாற்றிய அதிபர்கள்
---------------------

| தொ.இல | பெயர் | இருந்து | வரை |
| --- | --- | --- | --- |
| 1 | திருமதி சிவகுரு | 1970 | 1974 |
| 2 | திருமதி அந்தனி | 1974 | 1986 |
| 3 | திருமதி ஜெயசிங் | 1977 | 1981 |
| 4 | பாலசுப்ரமணியம் | 1985 | 1986 |
| 5 | திருமதி ராஜகோபால் | 1982 | 1985 |
| 6 | ராஜேஸ்வரி | 1986 | 2000 |
| 7 | ஜெயராமன் | 2000 | 2003 |
| 8 | அடைக்கலமேரி | 2003 | 2004 |
| 9 | விக்டர் | 2004 | இன்றுவரை |
|

பாடசாலை கீதம்
-------------

மேற்கோள்கள்
-----------

1. ↑  பெற்றோசோ பாடசாலையின் கல்வி வளர்ச்சி
**லாசா உடன்படிக்கை** (**Treaty of Lhasa**), 1903-1904-களின் போது திபெத் மீதான பிரித்தானியப் படையெடுப்பிற்குப் பின்னர் சீனாவின் குயிங் பேரரசில் இருந்த திபெத்திற்கும், ஐக்கிய இராச்சியத்திற்கும் இடையே லாசாவில் நடைபெற்ற மாநாட்டில் 7 செப்டம்பர் 1904 அன்று செய்து கொள்ளப்பட்ட ஒப்பந்தம் ஆகும். இதன் தொடர்ச்சியாக ஆங்கிலேய - சீனா இடையே 1906-இல் ஒரு உடன்படிக்கை செய்து கொள்ளப்பட்டது.

உடன்படிக்கையில் உள்ள நிபந்தனைகள்
--------------------------------

லாசா உடன்படிக்கையின் படி, பிரித்தானிய வணிகர்கள் திபெத்தின் லாசா வழியாக சீனாவின் குயிங் பேரரசின் மேற்கு பகுதி நகரங்களுக்கு, திபெத்தியர்களின் தொந்தரவு இன்றி வணிக நடவடிக்கைகள் மேற்கொள்ள முடிந்தது. இதற்காக திபெத் நட்டத் தொகையாக 50 இலட்சம் ரூபாய் பிரித்தானியாவிற்கு செலுத்த நேரிட்டது. ரூபாய் 50 இலட்சம் செலுத்தும் வரை திபெத்தின் சும்பி பீடபூமியை பிரித்தானிய இந்தியாவின் நிர்வாகத்தில் இருக்கும். மேலும் சிக்கிம்- திபெத் எல்லைக் கோடுகளை மதித்து நடக்க வேண்டும். திபெத் சிக்கிம், பூடான், நேபாளம் போன்ற நாடுகளின் விவகாரங்களில் தலையீடு செய்யக் கூடாது மற்றும் வேறு நாடுகளின் இராணுவ ஆதரவை திபெத் பெறக்கூடாது. இதனால் பிரித்தானிய இந்தியா திபெத் வழியாக எவ்வித தடைகளின்றி சீனாவின் குயிங் பேரரசில் வணிகம் செய்ய முடிந்தது.

லாசா உடன்படிக்கைக்குப் பின்னர்
------------------------------

இதனையும் காண்க
--------------

* யுவான் ஆட்சியில் திபெத்
* குயிங் ஆட்சியில் திபெத்
* திபெத் மீதான பிரித்தானியப் படையெடுப்பு - (1903 - 1904)
* திபெத் மீதான சீனாவின் படையெடுப்பு (1910)
* திபெத்தை சீன மக்கள் குடியரசுடன் இணைத்தல், 1959
* 1959 திபெத்தியக் கிளர்ச்சி
* திபெத்தியர்களின் மைய நிர்வாகம்

மேற்கோள்கள்
-----------

1. ↑  Powers 2004, pg. 82
2. ↑  Alexandrowicz-Alexander, Charles Henry (1954). "The Legal Position of Tibet". *The American Journal of International Law* **48** (2): 265–274. doi:10.2307/2194374. பன்னாட்டுத் தர தொடர் எண்:0002-9300.

* Bell, Charles *Tibet, Past and Present*. Oxford

வெளி இணைப்புகள்
---------------

* Convention Between Great Britain and Thibet (1904)
சூட்டு வம்ச மன்னர் மூலானந்தன் வெளியிட்ட ஈய நாணயம்
**சூட்டு வம்சம்** (Chutu dynasty) (கன்னடம்: ಚುಟು) தென்னிந்தியாவின் தற்கால கர்நாடக மாநிலத்தின் உத்தர கன்னட மாவட்டப்பகுதிகளை கி பி மூன்றாம் நூற்றாண்டில் ஆண்ட சிற்றரசர்கள். சூட்டு வமிசத்தவர்கள் *வனவாசி* நகரத்தை தலைநகரமாக கொண்டிருந்தனர். சூட்டு வமிசத்தவர்கள் சாதவாகனப் பேரரசில் குறுநில மன்னர்களாக விளங்கியவர்கள் .இவர்கள் ஆரம்பகலத்தில் பல்லவருடன் திருமண உறவு கொண்டிருந்தனர்
இவ்வம்ச மன்னர் மூலானந்தன் பெரும்பாலும் ஈயத்திலான நாணயங்களை வெளியிட்டார். சிவலானந்தனே சூட்டு நாக வம்சத்தின் கடைசி அரசனாவான் இவன் கிபி 285ல் வாகாட அரசன் பரசவசேனிடம் நாட்டின் வட பகுதிகளை இழந்தான் பின் விஜயகந்த வர்மன் என்ற பல்லவனிடம் கிபி290 ல் தோற்க சூட்டு நாகரின் ஆட்சி முடிவுக்கு வந்தது

முக்கிய மன்னர்கள்
-----------------

* சூட்டு குலானந்தன் (கி பி 225 – 246)
* மூலானந்தன் (கி பி 246–275)
* சிவாலானந்தன் (கி பி 275–290 )

மேற்கோள்கள்
-----------

1. ↑  Coins of the Chutus of Banavasi பரணிடப்பட்டது 2007-01-19 at the வந்தவழி இயந்திரம் Attribution:Mitchiner CSI 34

வெளி இணைப்புகள்
---------------

* Chutus of Banavasi பரணிடப்பட்டது 2007-01-19 at the வந்தவழி இயந்திரம்
ஒரு சூடான வியாழனை போன்ற கோளின் கற்பனை வடிவம்**.**
**சூடான வியாழனை போன்ற கோள்கள்**(Hot Jupiter) என்பது புறக்கோள்களை வகைகளில் ஒரு வகை ஆகும். இந்த வகை கோள்களின் பண்புகள் வியாழனை(கோள்) போன்றது.ஆனால் இவைகளின் மேற்பரப்பின் வெப்பநிலை வியாழனை (கோள்) விட மிக அதிகம் ஏனெனில் இவை அதன் விண்மீன்களை மிக அருகில் சுற்றி வருகிறது, அதாவது தோரயமாக 0.015 மற்றும் 0.5 வானியல் அலகு (2.2×106 மற்றும் 74.8×106 கி.மீ) துராத்தில். நமது வியாழன் (கோள்) அதன் விண்மீனான சூரியனை தோரயமாக 5.2 வானியல் அலகு (780×106 கி.மீ) துராத்தில் சுற்றி வருவதால் இதன் வெப்பநிலைக் குறைவாகவே உள்ளது.  
  

நம்மால் நன்கறியப்பட்ட சூடான வியாழன் போன்ற கோள் 51 பெகாசி பி.இதன் செல்லப்பெயர் **பெல்லெரோபன்**.இது 1995ல் கண்டுபிடிக்கப்பட்டது.சூரியனை போன்ற விண்மீன்களை சுற்றி வரும் புறக்கோள்களில் இந்த கோள் தான் முதன் முதலில் கண்டுபிடிக்கப்பட்டது.

மேற்கோள்கள்
-----------

1. ↑  Flipping Hot Jupiters : Northwestern University Newscenter
2. ↑  Mathiesen, Ben (2006-03-19), *'Hot Jupiter' Systems may Harbor Earth-like Planets*, PhysOrg.com

புற இணைப்புகள்
--------------

* Inside Exoplanets: Motley Crew of Worlds Share Common Thread
* NASA: Global temperature map of an exoplanet
* First known theoretical prediction about existence of Hot Jupiters - by Otto Struve in 1952.
* Audio: Cain/Gay Hot Jupiters and Pulsar Planets - Sept 2006.
**சூட்டுக்கோல் மாயாண்டி சுவாமிகள்** என்பவர் சிவகங்கை மாவட்டம் கட்டிகுளத்தில் வாழ்ந்த சித்தராவார். இவர் அங்கு வாழ்ந்த ராமலிங்க சாமிகளின் சீடராக இருந்தவர். ராமலிங்க சாமிகளிடம் இருந்த சூட்டுக்கோல், அவரது காலத்திற்கு பிறகு மாயாண்டி சாமிகளிடம் இருந்தது. தற்போது இந்த சூட்டுக்கோல் மாயாண்டி சாமிகள் சமாதியில் உள்ளது. அந்தக் கோலால் நல்லவர்களுக்கு நன்மையும், தீயவர்களுக்கு தண்டனையும் உண்டாகும் என்பது நம்பிக்கையாகும்.

கட்டிக்குளத்தில் குப்பமுத்து வேளார் - கூத்தாயி அம்மாள் தம்பதியினருக்கு காளயுத்தி வருடம் ஆடி மாதம் பூராட நட்சத்திரத்தில் மாயாண்டி பிறந்தார். இளவயதிலேயே இறையருள் பெற்றார்.

பள்ளிக் கல்வியைக் கற்றார். இடையே சித்து வேலைகளால் மக்களிடேயே பிரபலாக இருந்தார், பெற்றோர் இவரை புளியங்குடி கிராமத்தினைச் சேர்ந்த மீனாட்சி எனும் பெண்மணிக்கு திருமணம் செய்துவைத்தனர்,. ஒரு மகனையும், மகளையும் பெற்றார், பழநி யாத்திரைக்காக மனைவியின் நகையை விற்று அங்கு சென்றார். ராமேஸ்வரம் செல்லும் சாதுக்களுக்கும் உணவளித்தார்.

1930 ம் ஆண்டு புரட்டாசி மாதம் 11ம் நாள் சமாதியடைந்தார்.

மதுரையைச் சேர்ந்த செல்வந்தரான கருப்பணக்கோனாரின் மகன் இருளப்பக்கோனார் என்பவர் திருப்பரங்குன்றம் அருகே மாயாண்டி சுவாமிகளுக்கு கோவில் கட்டினார்.இவரது சந்ததிகள் இன்றளவும் இந்த கோவிலை பாதுகாத்து வருகின்றனர்.

ஆதாரங்கள்
---------

1. ↑  "சூட்டுக்கோல் மாயாண்டி சுவாமிகள்!".
**இசைநுணுக்கம்** (Isai Nunukkam) என்பது கபாடபுரம் என்னும் பாண்டியர்களின் இடைச்சங்கத் தலைநகரில் அரங்கேறிய ஒரு இசை இலக்கண நூலாகும்.

அடியார்க்கு நல்லார் குறிப்பு
----------------------------

தெய்வப் பாண்டியன் மகன் சாரகுமாரன் இசையறிதல் பொருட்டு அகத்தியரின் 12 மாணாக்கர்களில் ஒருவனான சிகண்டிசெய்த நூல் இசைநுணுக்கம். மேலும் அடியார்க்கு நல்லார் குறிப்பிடும் கூத்தநூல்கள்,

1. கூத்தநூல்
2. இந்திரகாளியம்
3. பஞ்சமரபு
4. பரதசேனாபதியம்
5. நாடகத்தமிழ்நூல்

புதினம்
-------

நா. பார்த்தசாரதி என்பவரால் எழுதப்பட்ட நாட்டுடைமையாக்கப்பட்ட தமிழறிஞர்களின் நூல்கள் ஒன்றான கபாடபுரம் என்னும் புதினத்தில் இசைநுணுக்கம் பற்றி சித்தரிக்கப்பட்டிருக்கிறது. வெண்டேர்ச் செழியன் என்னும் பாண்டியர் மன்னனின் ஆட்சியில் அவரது பேரனான சாரகுண பாண்டியன் மற்றும் சாரகுணனின் காதலியான கண்ணுக்கினியாள் ஆகியவர்களின் இசை ஞானம் பொருட்டு சிகண்டியாசிரியர் என்னும் புலவரால் அவர்களின் இசை ஆராயப்பட்டு 59 புலவர்கள் முன்னும் இடைச்சங்கம் இருந்த கபாடபுர அரண்மனையில் அரங்கேறுவது போல் சித்தரிக்கப்பட்டிருக்கிறது.

மேற்கோள்கள்
-----------

1. ↑  மு. அருணாசலம், தமிழ் இலக்கிய வரலாறு – பத்தாம் நூற்றாண்டு, 2005 பக்கம் 197
2. ↑
குறிப்பேடு (1), மி்ட்சர்லிச்சின் ஒளியியல் கருவி (2)1900 ல் படிகவியலில் பயன்பட்ட கோனியோ ஒளிமானி
**கோனியோ ஒளிமானி** (*Goniophotometer*) என்பது ஒரு பொருளிலிருந்து பல்வேறு கோணங்களில் உமிழப்படும் ஒளியை அளக்க உதவும் கருவியாகும்.

ஒளி-உமிழ் இருமுனைய ஒளிமூலங்கள்  அறிமுகப்படுத்தப்பட்டவுடன் கோனியோ ஒளிமானியின் பயன்பாடு அதிகமாகியுள்ளது. இவ்வொளி மூலங்களிலிருந்து பரவும் ஒளியின் இடப்பகிர்வு ஒரேவிதமாக இருப்பதில்லை. ஒளி மூலங்களிலிருந்து பரவும் ஒளியின் இடப்பகிர்வு ஒரேவிதமாக இருந்தால், அது லாம்பெர்சியன் ஒளி மூலம் (Lambertian source) எனப்படுகிறது. தற்போதுள்ள சட்டதிட்டங்களால் வாகனங்களில் ஒளி பரவும் விதம் அதிக முக்கியத்துவம் பெறுகிறது.

வகைகள்
------

கோனியோ ஒளிமானியின் பல்வேறு வகைகள் இங்கே விளக்கப்பட்டுள்ளன. இவை சர்வதேச ஒளியூட்ட ஆணையம் (International Commission Of Illumination) பிரசுரித்தவற்றிலிருந்து பெறப்பட்டது.

### வகை 1

நிலையாகப் பொறுத்தப்பட்ட கிடைமட்ட அச்சுடன் இணைக்கப்பட்டுள்ள செங்குத்து அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது. 

### வகை 2

நிலையாகப் பொறுத்தப்பட்ட செங்குத்து  அச்சுடன் இணைக்கப்பட்டுள்ள கிடைமட்ட அச்சு. இவையிரண்டும் ஒளி மூலத்திலிருந்து ஒளி வரும் பாதைக்கு செங்குத்தாக அமையுமாறு அமைக்கப்பட்டுள்ளது.

வகை 1 மற்றும் வகை 2 ஆகியவை இரட்டை நிரல் கட்டமைப்பைக் கொண்டவை.  நிலையான கம்பி அமைப்பு விளக்குடன் (grille lamp) பொறுத்தப்பட்டுள்ளது.

### வகை 3

நிலையாகப் பொறுத்தப்பட்ட செங்குத்து அச்சு அளக்கும் பாதைக்கு  செங்குத்தாக  அமைக்கப்பட்டுள்ளது. கிடைமட்ட அச்சு  ஒளி மூலத்தின் ஒளி வரும் பாதைக்கு இணையாக அமைக்கப்பட்டுள்ளது. 

வகை 3 ஆகியவை ஒற்றை  நிரல் கட்டமைப்பைக் கொண்டவை.

மேற்கோள்கள்
-----------

1. ↑  Marx, P. (1997). "New goniophotometers for light-engineering laboratories". *Light & engineering* **5** (4): 32–36.. பார்த்த நாள்: 2017-08-22.
2. ↑  Lindemann, Matthias; Maass, Robert (15 December 2009). "Photometry and colorimetry of reference LEDs by using a compact goniophotometer". *MAPAN* **24** (3): 143–152. doi:10.1007/s12647-009-0018-6.
3. ↑  Palmer, James (2010). *The Art of Radiometry*. Bellingham, Washington: SPIE. பக். 27. பன்னாட்டுத் தரப்புத்தக எண்:9780819472458.
4. ↑  "The goniometer types A / B / C".. 26 அக்டோபர் 2015 அன்று மூலம் பரணிடப்பட்டது. 11 November 2015 அன்று பார்க்கப்பட்டது. External link in `|publisher=` (உதவி)
5. ↑   *CIE 70, The Measurement of Absolute Luminous Intensity Distributions*. CIE.
{{Infobox cricketer biography

```
|          playername = இசோபெல் ஜாய்ஸ்
|              female = true
|               image = 
|             country = Ireland
```

| teamcountry = அயர்லாந்து

```
|            fullname = இசோபெல் ஜாய்ஸ்
|              living = true
|          dayofbirth = 25
|        monthofbirth = 7
|         yearofbirth = 1983
|        placeofbirth = 
|      countryofbirth = அயர்லாந்து
|            nickname = 
|            heightft = 
|          heightinch = 
|             heightm = 
|             batting = வலதுகை துடுப்பாட்டம்  
|             bowling = வலதுகை மிதவேகப் பந்துவீச்சு 
|                role = 
|              family = 
|       international = true
|             onetest = true
|       testdebutdate = சூலை 30 
|       testdebutyear = 2000
|    testdebutagainst = பாக்கித்தான் 
|             testcap = 3
|        odidebutdate = சூன் 26 
|        odidebutyear = 1999
|     odidebutagainst = இந்தியா 
|              odicap = 
|         lastodidate = ஆகத்து 5 
|         lastodiyear = 2009
|      lastodiagainst = நெதர்லாந்து 
|            odishirt = 9
|               club1 = 
|               year1 = 
|             columns = 3
|             column1 = தேர்வு  
|            matches1 = 1
|               runs1 = –
|            bat avg1 = –
|           100s/50s1 = –/–
|          top score1 = –
|         deliveries1 = 67
|            wickets1 = 6
|           bowl avg1 = 3.50
|            fivefor1 = 1
|             tenfor1 = –
|       best bowling1 = 6/21
|  catches/stumpings1 = 1/–
|             column2 = ஒ.நா 
|            matches2 = 45
|               runs2 = 364
|            bat avg2 = 12.55
|           100s/50s2 = 0/1
|          top score2 = 67*
|         deliveries2 = 1,808
|            wickets2 = 41
|           bowl avg2 = 27.14
|            fivefor2 = 0
|             tenfor2 = n/a
|       best bowling2 = 4/20
|  catches/stumpings2 = 10/–
|             column3 = [[பெண்கள் இருபது20  துடுப்பாட்டம்|இ -20 ]]  
|            matches3 = 6
|               runs3 = 126
|            bat avg3 = 25.20
|           100s/50s3 = 0/1
|          top score3 = 56*
|         deliveries3 = 137
|            wickets3 = 3
|           bowl avg3 = 45.00
|            fivefor3 = 0
|             tenfor3 = n/a
|       best bowling3 = 2/27
|  catches/stumpings3 = 2/–
|                date =  செப்டம்பர் 17 
|                year = 2009
|              source =  Cricket Archive
```

}}
**இசோபெல் ஜாய்ஸ்** (*Isobel Joyce*, பிறப்பு: சூலை 25 1983), அயர்லாந்து பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 45 ஒருநாள் பன்னாட்டுத் துடுப்பாட்டப் போட்டிகளிலும், 6 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2000 ல் அயர்லாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
**இசைத் தமிழ்க் கலம்பகம்** என்பது 1966ல் தேவநேயப்பாவாணரால் வெளியிடப்பட்ட 303 இசைப்பாடல்களைக் கொண்ட நூலாகும். குறியீட்டு விளக்கம், பாட்டுறுப்புப் பெயர்கள், தாளப் பெயர்கள் பற்றி குறிப்பிட்டுள்ளார்.

பாட்டு உறுப்புக்கள்
-------------------

1. **பல்லவி** என்பதை தமிழ்ச் சொல்லாகவே கொள்கிறார் பாவாணர்.
2. **துணைப்பல்லவி**
3. சரணம் என்பதை **உருவடி** (உரு- பாட்டு, அடி- சரணத்தின் நேரடி மொழிபெயர்ப்பு)என்றும்,
4. தொகையரா எனும் உருதுச் சொல்லை, **உரைப்பாட்டு** என்றும் மொழிபெயர்த்துள்ளார்.

தாளம்
-----

தாளம் என்பது ஆடலின் போது காலால் தட்டுவதையும்(தாள்-பாதம்), பாணி என்பது பாடுவோர் கையால் தட்டலையும் குறிக்கும். (பண்-பாணி=கை)
அறுவகை தாளங்களையும் பின்வருமாறு மொழிபெயர்க்கிறார்.

* ஏகம் - ஒற்றை
* ஆதி - முன்னை
* ரூபகம் - ஈரொற்று
* சம்பை - மூவொற்று
* திரிபுடை- மூப்புடை
* சாப்பு - இணையொற்று

சில கலம்பகக் கீற்றுகள்
----------------------

```
''அன்றிருந்ததும் அயன்மொழி
இன்று வந்ததும் அயன்மொழி
என்றுதான் இங்குத் தமிழ்மொழி
ஏத்துநாட்டினை வாழ்த்து மொழி'' (150)

```

என மொழி விடுதலை இன்மையை எளிமையாய்ச் சிந்திக்க வைக்கிறார்.

```
''எளிதாகப் பேசுமொழி தமிழ்பாப்பா-மூச்
சிழுக்கும் வல்லொலி யதில் இல்லை பாப்பா
பேசு பாப்பா - தமிழ் பேசுபாப்பா'' (251)

```

என மழலைகளுக்கு மொழிகிறார்.

```
'' எல்லோரும் இன்பமுறவே இறைவனருளால் மங்களம்''
''பொல்லாப் பகையும் பசியும் பிணியும்
இல்லாமல் எங்கும் நன்கணம்'' (303)

```

என இசைத்தமிழ் கலம்பகத்தை இனிக்க முடிக்கிறார்.

மேற்கோள்கள்
-----------

<references>

இவற்றையும் பார்க்கவும்
----------------------

* இசையரங்கு இன்னிசைக் கோவை
* கட்டாய இந்திக் கல்விக் கண்டனம்

1. ↑   இசைத்தமிழ்க் கலம்பகம், பகுதி: குறியீட்டு விளக்கம்
***ஸ்வாகம்*** *(My Own)* (1994) ஆம் ஆண்டு வெளிவந்த மலையாள மொழித் திரைப்படமாகும்.இத்திரைப்படம் பிரான்ஸ் நாட்டில் நடைபெற்ற கேன்ஸ் சர்வதேச திரைப்பட விழாவில் 1994 ஆம் ஆண்டு காண்பிக்கப்பட்டதும் குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இரு குழந்தைகளுக்குத் தாயான அன்னபூர்னாவின் குடும்பம் மிகவும் எளிய குடும்பமாகும்.அண்மையில் இறந்து போன தனது கணவருக்குச் சொந்தமான தேனீர்க்கடையில் வரும் வருமானங்களை வைத்து குடும்பச் செலவுகளை ஏற்கும் தாயாக விளங்குகின்றார் அன்னபூர்னா.இவரின் மகனான கண்ணன் பள்ளியில் கவனம் செலுத்தாதனால் பரீட்சையில் தோல்வியடைகின்றான்.இதன் பின்னரும் படிப்பதற்கு இவனால் முடியாது என்பதனை அறிந்து கொள்ளும் அன்னபூர்னா தன் மகனை இராணுவச் சேர்ப்பிற்காக அனுப்புகின்றாள்.அங்கு வேலை கிடைத்து குடும்பத்தில் புது மலர்வு ஏற்படும் என்று எண்ணிய அவள் இராணுவத்தில் மகனைச் சேர்ப்பதற்காக பெருந்தொகையான பணத்தினை இராணுவத் தலைமை அதிகாரிக்கு வழங்குகின்றாள்.பின்னர் அம்முகாமில் ஏற்பட்ட தகராற்றினால் தன் மகன் கொல்லப்படுவதனைக் கேட்டு அறிந்து பதற்றத்துடன் தன் மகனின் உடலைக் கொண்டு செஞ்சிலுவைச் சங்க வாகனத்தில் கொண்டு வருகின்றாள்.தனது சகோதரனையும் தாயையும் எதிர்பார்த்துக் காத்திருக்கின்றாள் அன்னபூர்னாவின் மகள்.

விருதுகள்
---------

**1995 பெர்கமோ திரைப்பட கூட்டம் (இத்தாலி)**

* வென்ற விருது - பிரோன்ஸ் ரோசா கமுனா - சஜ்ஜி.என் கருன்

**1994 கேன்ஸ் திரைப்பட விழா (பிரான்ஸ்)**

* பரிந்துரைக்கப்பட்டது - Golden Palm - சஜ்ஜி.என் கருன்

**1995 தேசிய திரைப்பட விருது (இந்தியா)**

* வென்ற விருது - சில்வர் லோட்டஸ் விருது - மக்கள் விருது - சஜ்ஜி.என் கருன்

**1995 இன்ஸ்புரூக் திரைப்பட விழா (ஆஸ்திரியா)**

* வென்ற விருது - சிறந்த திரைப்படம் - சஜ்ஜி.என் கருன்

வெளியிணைப்புகள்
---------------

* ஸ்வாகம்
**இச்சாசி** அல்லது **ஃகிச்சாசி** எழுத்துமுறை ( அரபு மொழி: خط حجازي‎ *ḫaṭṭ ḥiǧāzī*), என்பது அரபி மொழியின் பழைய எழுத்துமுறைகளுள் ஒன்று. இது அரேபியாவில் மெக்கா, மெதினா ஆகிய நகரங்கள் அடங்கிய எச்சாசு அல்லது ஃகெச்சாசுப் (Hejaz) என்னும் பகுதியில், இசுலாம் சமயம் தோற்றம் பெற்ற காலப்பகுதியில் (கி.பி 7 ஆம் நூற்றாண்டு) வழக்கிலிருந்த எழுத்துமுறைகளுள் ஒன்று. மற்ற அரபி எழுத்துமுறைகள் *மசுக்கு* (Mashq), *குஃபிக்கு* (Kufic) ஆகியவையாகும். நபிகள் நாயகம் வாழ்ந்த காலத்தில் இச்சாசி எழுத்துமுறையில் ஆட்டுத்தோலில் எழுதப்பட்ட திருக்குரானின் இரண்டு பக்கங்கள் கிடைத்துள்ளன 

இவ்வெழுத்துமுறை மற்ற அரபு எழுத்துமுறைகளை ஒப்பிடும்பொழுது குறிப்பிட்டவகையில் கோண அமைப்புடன் இருக்கும். இதில் புள்ளிகளோ ஒட்டுக்குறிகளோ ஏதும் காணப்படுவதில்லை. மெய்யொலியைக் குறிக்கும் எழுத்துகள் மட்டுமே இருக்கின்றன.

பழைய (கி.பி 8 ஆம் நூற்றாண்டு) திருக்குரான் சுவடி
**மாயீல்** (Māʾil (="சாய்வு") எழுத்து என்பது இச்சாசி எழுத்துமுறையின் அழகெழுத்து வகை ஆகும். திருக்குரானின் பழைய படிகள் இவ்வெழுத்துமுறையில் காணப்படுகின்றன. இச்சாசி என்றும் மாயில் என்றும் இரண்டு விதமாகவும் இது அழைக்கப்படுகின்றது.

அடிக்குறிப்புகளும் மேற்கோள்களும்
--------------------------------

1. ↑  பிபிசி செய்தி

வெளியிணைப்புகள்
---------------

* பிரித்தானிய நூலகம் MS. Or. 2165 மாயீல் எழுத்தில் எழுதிய முற்கால திருக்குரான் சுவடி, கி.பி. 7-ஆவது 8-ஆவது நூற்றாண்டு
* பிரித்தானிய நூலகம் MS. Or. 2165 (பிரித்தானிய நூலகம்)
* குவைத்தில் உள்ள தெரேக்கு இராசாப்பு அருங்காட்சியகத்தில் (Tareq Rajab Museum) உள்ள மாயீல் சுவடி பரணிடப்பட்டது 2020-10-20 at the வந்தவழி இயந்திரம்.
* சன்னாவில் உள்ள பெரும் மசூதியில் கண்டெடுக்கப்பட்ட இச்சாசி எழுத்துமுறையில் உள்ள பக்கம்
* வாத்திகனில் உள்ள வாத்திகன் நூலகத்தில் இருக்கும் மக்கான் இச்சாசி எழுத்தில் உள்ள சுவடியின் துண்டு
**பெலாசூர் பொன்னம்பலேஸ்வரர் கோயில்** தமிழ்நாட்டில் திருவண்ணாமலை மாவட்டம், பெலாசூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பொன்னம்பலஈஸ்வரர் (எ) கனகசபாபுரி, சிவகாமிசுந்தரி அம்மன் சன்னதிகளும், பிள்ளையார், சுப்பிரமணியசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் மாதப்பிறப்பு,பௌர்ணமி முக்கிய திருவிழாவாக நடைபெறுகிறது. ஆடி,புரட்டாசி,ஐப்பசி, கார்த்திகை, மார்கழி,தை,மாசி,பங்குனி மாதம் கிருத்திகை, நவராத்திரி,அன்னாபிஷேகம், தீபம்,ஆருத்திரா தரிசனம், தைபொங்கல் திருவூடல்,சிவராத்திரி,பங்குனி உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புலையர்** (*Pulayar*) (**புலையா**, **புலையாசு**, **சேரமான்**, **சேரமார்** உட்பட) எனப்படுவோர் தமிழ்நாட்டில், மேற்குத் தொடர்ச்சி மலைப் பகுதியில் வாழும் ஒரு பட்டியல் இன மக்கள் ஆவர். இவர்கள் கேரளா மற்றும் கருநாடக மாநிலங்களிலும் வாழுகின்றனர். இவர்கள் வேட்டையில் கிடைக்கும் இறைச்சி, மற்றும் காய், கனி, கிழங்கு வகைகளை உண்பர். புலையரது தலைவனுக்கு கணியன் என்று பெயர்.[] சித்திரை மாத முழுநிலவு நாளில் விழா கொண்டாடுகின்றனர். திருமண விழாவில் கற்பூரவல்லி என்று வாசமுள்ள செடிக்கொத்தொன்று மணமகள் கழுத்தில் அணிவிக்கப்படுகிறது. பெண்களிடம் பித்தளை மோதிரமும், கண்ணாடி வளையல்களும் அணியும் வழக்கம் பரவலாக உள்ளது.

மக்கள் தொகை கணக்கெடுப்பின் படி
------------------------------

கேரளா மாநிலத்தில் 2001 ஆம் ஆண்டு எடுக்கப்பட்ட மக்கட் தொகை கணக்கீட்டின் படி இவர்கள் 1,041,540 பேர் உள்ளனர். அதாவது 3.27 சதவீதம் பேர் அங்கு வசிக்கின்றனர்.

போராட்டம்
---------

1976 ஆம் ஆண்டு மத்திய அரசு பட்டியல் இனத்தவர்களை மறு சீரமைப்பு செய்தபோது இவர்களை, பழங்குடிகளின் பட்டியலிருந்து பட்டியல் இனத்தவர்களாக மாற்றிவிட்டார்கள். தங்களை பழங்குடிகளாக மாற்றும்படி கடந்த 40 ஆண்டுகளாக போராடி வருகிறார்கள். கேரளா மாநிலத்தில் வாழும் சேரமார் புலயர் என்ற இனத்தவர்களைக் கணக்கில் கொண்டு தமிழக மலைப்பகுதியில் வாழும் இவர்களையும் பட்டியல் இனத்தவர்களோடு சேர்த்துவிட்டார்கள்.

குறிப்பிடத்தகுந்த நபர்கள்
-------------------------

* அய்யன்காளி (1863 - 1941), சமுதாய மறுமலர்ச்சியாளர்

மேற்கோள்கள்
-----------

1. ↑  "புலயருக்கு எப்போது விடுதலை?". இந்து தமிழ் திசை (04 பிப்ரவரி 2019)
2. ↑
3. ↑  "புலயருக்கு எப்போது விடுதலை?". இந்து தமிழ் திசை (04 பிப்ரவரி 2019)
புரொவிடன்ஸ் மைதானம்
 **புரொவிடன்ஸ் மைதானம்** கயானாவில் உள்ள விளையாட்டரங்காகும்.புரொவிடன்ஸ் மைதானம் தெமெராரா ஆற்றின் கிழக்குக் கரையில் தலைநகர் ஜோர்டவுணுக்கு சில கிலோமீட்டர்கள் தெற்கில் அமைந்துள்ளது. இது 2007 உலகக்கோப்பை துடுப்பாட்ட போட்டிகளுக்காக கட்டப்பட்டது. இதுவே கயானாவில் உள்ள பெரிய விளையாட்டரங்காகும். உலகக்கிண்ணப் போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். துடுப்பாட்ட போட்டிகளுக்காக அமைக்கப்பட்ட இம்மைதானம் வேறு போட்டிகளுக்காக மாற்றியமைக்கப்பட முடியும். இந்திய அரசின் பொருளாதார உதவியுடன் கயான அரசால் இம்மைதான அமைக்கப்பட்டது. இது சீ.ஆர். நாரயண ராவோ வடிவமைக்கப்பட்டு சாபூர்ஜி பலோன்ஜி நிறுவனத்தால் கட்டப்பட்டது. கட்டுமானப்பணிகளுக்காக 25,000,000 அமெரிக்க டாலர் செலவளிக்கப்பட்டுள்ளது. 20,000 பார்வையாளருக்கான வசதிகளைக் கொண்டுள்ளது.

இவற்றையும் பார்க்க
------------------

* துடுப்பாட்டம்
* 2007 உலகக்கோப்பை துடுப்பாட்டம்

  



|  |  |
| --- | --- |
| **2007 துடுப்பாட்ட உலகக்கிண்ண அரங்கங்கள்** | * பா
* உ
* தொ
 |
| கென்சிங்டன் ஓவல் அரங்கம் (பார்படோசு) | குயிண்ஸ் பார்க் அரங்கம் ( கிரெனடா) | சபினா பார்க் அரங்கம் (யமேக்கா) | சர் விவியன் ரிச்சட்ஸ் அரங்கம் (அன்டிகுவா பர்புடா) | புரொவிடன்ஸ் அரங்கம் ( கயானா) | வோர்னர் பார்க் அரங்கம் (செயிண்ட். கிட்ஸ் நெவிஸ்) | Beausejour அரங்கம் (செயிண்ட். லூசியா) | குயிண்ஸ் பார்க் ஓவல் அரங்கம் (திரினிடாட் டொபாகோ) | 2007 துடுப்பாட்ட உலகக்கிண்ண சின்னம் |

6°45′27.96″N 58°10′40.77″W﻿ / ﻿6.7577667°N 58.1779917°W﻿ / 6.7577667; -58.1779917
**புலிவெந்துலா** (*Pulivendula*) என்பது இந்திய மாநிலமான ஆந்திராவிலுள்ள ஒய்.எஸ்.ஆர். கடப்பா மாவட்டத்திலுள்ள ஒரு நகரமாகும். பண்டைய நாட்டுப்புறக் கதைகளின்படி, இதன் பெயர் "புலி மண்டலம்" (புலிகளின் இருப்பிடம்) என்பதிலிருந்து உருவானது. இது முதலில் புலிகள் வசிக்கும் வனப்பகுதியாக இருந்தது. இது ஜம்மலமடுகு வருவாய் பிரிவின் புலிவெந்துலா வட்டத்தில் அமைந்துள்ளது.

நிலவியல்
--------

புலிவெந்துலா 14.4167° வடக்கிலும் 78.2333° கிழக்கிலும் அமைந்துள்ளது.  இதன் சராசரி உயரம் 272 மீட்டர் (895 அடி).

வரலாறு
------

புகழ்பெற்ற அரசியல்வாதிகளின் பிறப்பிடமாக புலிவெந்துலா நகரம் ஆந்திர மாநிலத்தில் நன்கு அறியப்பட்டிருக்கிறது. ஒய். எஸ். ராஜசேகர ரெட்டி 2004 முதல் 2009 வரை ஆந்திராவின் முதல்வர்களில் ஒருவராக இருந்தார். 2009 ஆந்திர பிரதேச சட்டமன்றத் தேர்தலில் அவர் முதல்வராக மீண்டும் தேர்ந்தெடுக்கப்பட்டார். ஆனால் மூன்று மாதங்களுக்குப் பிறகு 2009 செப்டம்பர் 2 ஆம் தேதி நல்லமல்லா வனத்திற்கு அருகே நடந்த ஒரு ஹெலிகாப்டர் விபத்தில் இறந்தார். தற்போது இவரது மகனும், ஒய். எஸ். ஆர். காங்கிரஸ் கட்சியின் தலைவருமான ஜெகன் மோகன் ரெட்டி ஆந்திர மாநில சட்டமன்றத்தின் தற்போதைய முதல்வராக உள்ளார்.

யுரேனியம் சுரங்கம்
------------------

ஆகஸ்ட் 23, 2007 அன்று, பொருளாதார விவகாரங்களுக்கான அமைச்சரவைக் குழு (சி.சி.இ.ஏ) புலிவெந்துலாவிலிருந்து தெற்கே சுமார் 15 கி.மீ தொலைவில் உள்ள மபுச்சிந்தாலப்பள்ளி-தும்மலப்பள்ளியில் யுரேனியச் சுரங்கம் மற்றும் பதப்படுத்தும் தொழிற்சாலையை 11.06 பில்லியன் ரூபாய் (9 269.9 மில்லியன்) செலவில் நிறுவ ஒப்புதல் அளித்தது. இந்த ஆலையை இந்திய யுரேனிய நிறுவனம் நிறுவியது. 2007 ஆம் ஆண்டு நவம்பர் 20 ஆம் தேதி ஆந்திராவின் முதலமைச்சர் ஒய்.எஸ்.ராஜசேகர ரெட்டி அடிக்கல்லை அமைத்தார்.  

மார்ச் 2011 இல் ஆந்திராவின் தெற்கு கடப்பா படுகையில் உள்ள தும்மலப்பள்ளி பகுதியில் இயற்கை யுரேனியத்தின் பெரிய வைப்புக்கள் காணப்பட்டன. இந்த இருப்புக்கள் உலகின் மிக அதிக எண்ணிக்கையிலான முதல் 20 இடங்களில் இருப்பதை நிரூபிக்கக்கூடும்.

மேற்கோள்கள்
-----------

1. ↑  "Member of Legislative Assembly". ysrcongress.com. 2 November 2014 அன்று மூலம் பரணிடப்பட்டது. 19 November 2014 அன்று பார்க்கப்பட்டது.
2. ↑  "Basic Information of Municipality". *Commissioner & Director of Municipal Administration*. Municipal Administration & Urban Development Department, Govt. of Andhra Pradesh. 19 November 2014 அன்று பார்க்கப்பட்டது.
3. ↑  "Revenue Divisions and Mandals". *Official website of YSR Kadapa District*. National Informatics Centre- Kadapa, Andhra Pradesh. 6 July 2015 அன்று மூலம் பரணிடப்பட்டது. 23 May 2015 அன்று பார்க்கப்பட்டது.
4. ↑  Falling Rain Genomics.
5. ↑  "New Uranium Mining Projects — India". 2007-10-25 அன்று பார்க்கப்பட்டது.
6. ↑  "India". 12 October 2007 அன்று மூலம் பரணிடப்பட்டது. 2007-10-25 அன்று பார்க்கப்பட்டது.
**காவ்யா செட்டி** ஓர் இந்தியத் திரைப்பட நடிகை, வடிவழகி ஆவார். 2011ஆம் ஆண்டில் *பெமினா மிஸ் இந்தியா* பட்டத்தை வென்றுள்ளார். *நம் துனியா நம் ஸ்டைல்* என்னும் கன்னடத் திரைப்படத்தின் மூலமாக நடிகையாக அறிமுகமான இவர், திரைப்படங்களில் நடிக்கத் தொடங்குவதற்கு முன்னர் வணிக ரீதியான விளம்பரங்களில் நடித்துள்ளார்.

வாழ்க்கைக் குறிப்பு
-------------------

### தொடக்ககால வாழ்க்கை

காவ்யா, கர்நாடகத்தின் மங்களூரில் பிறந்தவர். இவர் துளுவர் இனத்தைச் சேர்ந்தவர். இவரது தந்தை மனோகர் செட்டி ஒரு பொருளாதார ஆசிரியர், தாய் வசந்தி ஓய்வுபெற்ற வங்கி ஊழியர் ஆவர். மங்களூரில் பள்ளிப்படிப்பை முடித்த பின்னர், என்.எம்.ஏ.எம். தொழில்நுட்பக் கல்லூரியில் 2010ஆம் ஆண்டில் பொறியியலில் பட்டம் பெற்றுள்ளார்.

### திரை வாழ்க்கை

நடித்த திரைப்படங்கள்
--------------------

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2013 | *நம் துனியா நம் ஸ்டைல்* | ராதா | கன்னடம் |  |
| 2013 | *ஐ லவ் யூ கீர்த்தி* | கீர்த்தி | கன்னடம் |  |
| 2014 | *நத்தூது* |  | தெலுங்கு |  |
| 2014 | *அவம்* |  | தமிழ் |  |
| 2014 | *சிவானி* |  | தமிழ் /தெலுங்கு | தாமதமாகியது |
| 2014 | *விஜயாதித்யா* |  | கன்னடம் | படப்பிடிப்பில் |
| 2015 | *இது என்ன மாயம்* | பல்லவி | தமிழ் |  |
| 2015 | *சூம்* |  | கன்னடம் | படப்பிடிப்பில் |
| 2016 | *இஷ்தாகம்யா* |  | கன்னடம் | படப்பிடிப்பில் |

மேற்கோள்கள்
-----------

1. 1 2
2. ↑
3. ↑

வெளியிணைப்புகள்
---------------

விக்கிமீடியா பொதுவகத்தில்,  
 ***காவ்யா செட்டி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் காவ்யா செட்டி
**போவியால்ட்டு–பிளாங்கு ஒடுக்கம்** (*Bouveault–Blanc reduction*) என்பது சோடியம், தனி எத்தனால் ஆகியவற்றின் உதவியுடன் எஸ்தரை முதன்மை ஆல்ககாலாக ஒடுக்கும் வேதி வினை ஆகும்.

The Bouveault-Blanc reduction
லித்தியம் அலுமினியம் ஐதரேட்டைப் பயன்படுத்தி எசுத்தர்களை ஒடுக்குவதைவிட இவ்வினை சிக்கனமானது. பெரிய அளவில் தயாரிக்கவும் உதவுகிறது.

வழிமுறை
-------

வினையின் முகவரான சோடியம் உலோகம் ஒரு எலக்ட்ரானை மட்டும் ஒடுக்கும் தன்மை கொண்டது. அதாவது, ஒரு நேரத்தில் சோடியம் உலோகத்தால் ஒரே ஒரு எலக்ட்ரானை மட்டுமே இடமாற்றம் செய்யமுடியும். எனவே, முழு எசுத்தரையும் ஒடுக்கி ஆல்ககால் உண்டாக்க, நான்கு சோடியம் அணுக்கள் தேவைப்படுகின்றன. இங்கு எத்தனால் புரோட்டான் மூலமாக செயல்படுகிறது.

The mechanism of the Bouveault-Blanc reduction

மேற்கோள்கள்
-----------

1. ↑  Bouveault, L.; Blanc, G. (1903). *Compt. Rend.* **136**: 1676.
2. ↑  Bouveault, L.; Blanc, G. (1904). *Bull. Soc. Chim. France* **31**: 666.
3. ↑  Adkins, H.; Gillespie, R. H. (1955). "Oleyl alcohol". *Organic Syntheses*. . ; *Collective Volume*, **3**, p. 671

இவற்றையும் காண்க
----------------

* அசைலோயின் குறுக்கம்
* பர்ச்சு ஒடுக்கம்

வெளிப்புற இணைப்புகள்
--------------------

* Animation of the Bouveault–Blanc reduction
**டோல்மேன் விதி** *(Tolman's Rule)* என்பது குறிப்பிட்ட சில வேதியியல் வினைகளின் படிகளை, பிரத்தியேகமாக 18- மற்றும் 16 எலக்ட்ரான் கட்டமைப்பின் இடைநிலைகளை விளக்குகிறது. இவ்விதி 18-எலக்ட்ரான் விதியினுடைய ஒரு நீட்சியாகும். அமெரிக்க வேதியியலாளர் சாட்விக் அல்மா டோல்மேன் இவ்விதியை முன் மொழிந்தார்

ஒருபடித்தான வினையூக்கியின் பல உதாரணங்கள் கரிமவுலோக கலப்புத்தொகுதியுடன் பங்கேற்கும். அதாவது 16 மற்றும் 18 எலக்ட்ரான் கட்டமைப்புகளுக்கிடையிலான முன்பின் இயக்கக் கரிமவுலோக கலப்புத்தொகுதியாக இவை பங்கேற்கும். பெரும்பாலும் 16-எலக்ட்ரான் கலப்புத்தொகுதிகள் இலூயிக் காரங்களுடன் வினைபுரிந்து கூட்டு விளைபொருட்களைத் தரும். ஒருவேளை குறைந்த இணைதிறன் பெற்றவையாக இருந்தால் அவை ஆக்சிசனேற்ற கூட்டுவினையில் பங்கேற்கும்.

CH3I + *cis*-[Rh(CO)2I2]− → [(CH3)Rh(CO)2I3]−
மாறாக, 18-எலக்ட்ரான் கலப்புத்தொகுதிகள் ஈதல் தொகுதிகளை பிரிந்து போகச் செய்யும் அல்லது குறைத்து நீக்கம் செய்யும்.

[Rh(PPh3)3ClH2 → [Rh(PPh3)3Cl + H2

மேற்கோள்கள்
-----------

1. ↑  Tolman, C.A. (1972). "The 16 and 18 electron rule in Organometallic Chemistry and Homogeneous Catalysis". *Chem.Soc.Rev*: 337–353. doi:10.1039/CS9720100337.
***காஸி (Ghazi*** (இந்தியில் படத்தின் பெயர் ***The Ghazi Attack*** ) என்பது 2017 ஆண்டு வெளியான ஒரு இந்திய போர்த் திரைப்படமாகும். இப்படத்தை சங்கலப் ரெட்டி இயக்கியுள்ளார். இந்தப் படம் 1971 ஆண்டு இந்திய-பாகிஸ்தான் போரின் போது பிஎன்எஸ் காஸி மர்மமான மூழ்கியதை அடிப்படையாக கொண்டு எடுக்கப்பட்டது. இத்திரைப்படத்தில் நடித்த நட்சத்திரங்கள் ரானா தக்குபாடி ,டாப்சி பன்னு , கே. கே. மேனன், அதுல் குல்கர்ணி. அமிதாப் பச்சன் இந்தி படத்திற்கு தன் குரலை வழங்கியுள்ளார். சிரஞ்சீவி தன் குரலை தெலுங்கு பதிப்புக்கும், சூர்யா தமிழ் பதிப்பிர்கும் தன் குரலை வழங்கி உள்ளனர். இந்த படத்தின் அறிமுகக் காட்சிகள் 2017 சனவரி 11 அன்று வெளியானது. இப்படம் 2017 பெப்ரவரி 17 அன்று வெளியானது. இந்தப்படம் இந்தியாவின் முதல் தண்ணீருக்கடியியில்/கடல் போர் திரைப்படாமாகும்.

கதை
---

1971 ஆம் ஆண்டு நடந்த இந்திய பாக்கித்தான் போருக்கு முந்தைய காலகட்டம். கிழக்கு பாகிஸ்தானில் நடக்கும் மக்கள் போராட்டத்தின் மீது பாகிஸ்தான் அரசு கடுமையான ஒடுக்குதலை நிகழ்த்துகிறது. எந்த நேரமும் இந்தியா - பாகிஸ்தான் இடையே போர் மூளும் சூழல் ஏற்படுகிறது. இந்தச் சமயத்தில் இந்தியாவின் கிழக்குக் கடலோரப் பகுதியில் பாகிஸ்தான் அதிரடித் தாக்குதல் நடத்தவிருக்கிறது என்னும் செய்தி கடலோரக் காவல் படைக்குக் கிடைக்கிறது.

பாகிஸ்தானின் திட்டத்தைக் கண்டறிந்து அதை முறியடிக்க வேண்டும் என்பதற்காக கேப்டன் ரன்விஜய் சிங் (கே கே மேனன்) தலைமையில் எஸ் 21 என்னும் நீர்மூழ்கிக் கப்பல் இந்தியாவால் அனுப்பப்படுகிறது. கேப்டன் ரன்விஜய் சிங் மிகுந்த திறமைசாலி. ஆனால், எதிரியை அழிக்கும் விஷயத்தில் விதிமுறைகளைப் பற்றிக் கவலைப்படாமல் செயலில் இறங்கிவிடக்கூடியவர். இவரைக் கட்டுப்படுத்தி வைக்கவேண்டும் என்பதற்காக அர்ஜுன் வர்மா (ராணா டகுபதி) என்னும் அதிகாரியையும் உடன் அனுப்புகிறது காவல்படையின் தலைமை. கூடவே தேவராஜ் (அதுல் குல்கர்னி) என்னும் மூத்த அதிகாரியும் இருக்கிறார்.

வங்காள விரிகுடாவில் பாகிஸ்தானின் காஸி என்னும் நீர்மூழ்கிக் கப்பல் இருப்பதைக் கண்டுபிடிக்கும் கேப்டன், அந்தக் கப்பலைத் தாக்கத் திட்டமிடுகிறார். அதற்காக அபாயகரமான ஆட்டத்தில் இறங்கவும் தயாராகிவிடுகிறார். ராணா அதைத் தடுக்கிறார். மேலிடத்திலிருந்து உத்தரவு வரும்வரை காத்திருக்க வேண்டும் என்கிறார். கேப்டன் அதைக் கேட்பதாக இல்லை.

இதற்கிடையே காஸி கப்பல் பொருத்திய கண்ணிவெடியில் எஸ் 21 சிக்கிக்கொள்கிறது. இதனால் கப்பலின் நடமாட்டம் பாதிக்கப்படுகிறது. கப்பலுக்குள் உயிர்ச் சேதமும் நிகழ்கிறது. காஸி அடுத்தடுத்து குண்டுகளைப் பொழிகிறது. ஒரு கட்டத்தில் கப்பலின் பொறுப்பு ராணாவிடம் வருகிறது. போரைத் தவிர்க்க நினைக்கும் அவர் அந்தச் சந்தர்ப்பத்தில் எப்படி நடந்துகொள்கிறார், எஸ் 21 தப்பித்ததா, காஸி என்னவாயிற்று என்பதே கதை

மேற்கோள்கள்
-----------

1. ↑  Latha Srinivasan (7 Jan 2016). "Rana Daggubati on India's first Navy film 'Ghazi' and changes in the film industry". More than one of `|author=` மற்றும் `|last=` specified (உதவி)
2. ↑  Movies to watch out for in 2017
3. ↑  "Rana Daggubati Started Shooting for India's First Navy Film 'Ghazi'". 8 January 2016. 5 செப்டம்பர் 2017 அன்று மூலம் பரணிடப்பட்டது. 21 பிப்ரவரி 2017 அன்று பார்க்கப்பட்டது.
4. ↑  What happened to the Pakistani submarine that inspired the movie ‘The Ghazi Attack’?
5. ↑  From ‘Baahubali’ to ‘Ghazi’, Rana Daggubati has come a long way
6. ↑  Big B may lend voice for Ghazi
7. ↑  The Ghazi Attack trailer: A rousing tale of India-Pakistan war, its heroes we never knew, watch video
8. ↑